《次韵和钱君倚同司马君实二学士见过》
宋代·梅尧臣

府僚忽方驾，乃知决讼余。
大尹不苛察，群吏不牵拘。
尝称二三贤，助治无偏隅。
新晴乘此凉，行行过我居。
何以延君子，唯有满床书。
何以解君颐，淡句无足娱。
何以留尹久，灯烛已照涂。
登车莫言远，驺从美且都。
夹道行人止，按辔宁驰驱。
我老焉所羡，送子立踌躇。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。